b'\n_START_ARTICLE_\nFive Miles Out\n_START_SECTION_\nAn\xc3\xa0lisi d\'\xc3\xa0lbum\n_START_PARAGRAPH_\nLa primera can\xc3\xa7\xc3\xb3, "Taurus II", \xc3\xa9s una pe\xc3\xa7a de llarg abast amb melodies canviants i configuracions instrumentals. Presenta molts sons familiars dels seus \xc3\xa0lbums anteriors, com ara Uilleann pipes i cor femen\xc3\xad. Durant la secci\xc3\xb3 vocal (anomenada "The Deep Deep Sound") la m\xc3\xbasica cita un tema de "Taurus I", una can\xc3\xa7\xc3\xb3 de l\'anterior \xc3\xa0lbum d\'Oldfield, QE2. Immediatament despr\xc3\xa9s de la secci\xc3\xb3 vocal tamb\xc3\xa9 es cita el tema principal de "Taurus I". En 1981, Oldfield va ser l\'encarregat d\'escriure i realitzar una pe\xc3\xa7a per a la Boda Reial del Pr\xc3\xadncep de Gal\xc2\xb7les i Lady Diana Spencer, titulada "Royal Wedding Anthem"; la pe\xc3\xa7a t\xc3\xa9 similituds amb "Taurus II" llan\xc3\xa7ada l\'any seg\xc3\xbcent._NEWLINE_"Family Man" - amb Maggie Reilly a la veu - era la  primera can\xc3\xa7\xc3\xb3 de rock real d\'Oldfield. Va ser llan\xc3\xa7at com a senzill.\xc2\xa0Hall & Oates van versionar la can\xc3\xa7\xc3\xb3 en 1982 pel seu \xc3\xa0lbum H2O, amb la seva versi\xc3\xb3 que assoleix el n\xc3\xbamero 6 en les llistes dels EUA de pop i n. 15 en el Regne Unit. Es va convertir aix\xc3\xad en una de les poques can\xc3\xa7ons escrites per Oldfield que va figurar a les llistes dels Estats Units._NEWLINE_"Orabidoo" \xc3\x89s un altra llarga pe\xc3\xa7a amb canvis de tons. Presenta secci\xc3\xb3 vocal cantada per Oldfield i Reilly, tots dos a trav\xc3\xa9s d\'un vocoder. Al final de la pista, hi ha una can\xc3\xa7\xc3\xb3, "lreland\'s Eye ", cantada per Reilly i acompanyat per guitarra ac\xc3\xbastica. El comen\xc3\xa7ament de la tonada recorda la can\xc3\xa7\xc3\xb3 "Conflict" de l\'\xc3\xa0lbum anterior d\'Oldfield, QE2. La can\xc3\xa7\xc3\xb3 tamb\xc3\xa9 presenta segments de "Taurus II" tocada a contrapunt i amb canvis d\'escala._NEWLINE_"Mount Teidi" \xc3\xa9s una pe\xc3\xa7a instrumental m\xc3\xa9s curta. La va anomenar amb el top\xc3\xb2nim Mont Teide, una  muntanya en l\'illa espanyola de Tenerife que Oldfield havia ascendit. Segons Oldfield alguns fragments de la m\xc3\xbasica per "Mont Teidi" foren\xc2\xa0 al principi escrits en un full de paper d\'enrotllar cigarretes perqu\xc3\xa8 no se n\'oblid\xc3\xa9s la idea._NEWLINE_"Five Miles Out" fou tamb\xc3\xa9 alliberada com a senzill. Malgrat tenir menys de cinc minuts de durada, t\xc3\xa9 una estructura inusualment complexa, amb parts vocals m\xc3\xbaltiples. Les lletres parlen d\'experi\xc3\xa8ncia d\'en Mike gaireb\xc3\xa9 fatal durant un vol en avioneta. Reilly canta amb una veu neta mentre Oldfield usa vocoder la majoria del temps cantat i parlat. La can\xc3\xa7\xc3\xb3 presenta el mateix riff de guitarra amb qu\xc3\xa8 comen\xc3\xa7a "Taurus II"._NEWLINE_Five Miles Out, l\'\xc3\xa0lbum, fou m\xc3\xa9s popular que els anteriors llan\xc3\xa7aments d\'Oldfield. Aconsegu\xc3\xad el n. 7 en el Regne Unit, mentre que cap dels dos QE2 (1980) i Platinum (1979) havien fallat en assolir els vint superiors. El ressorgiment comercial d\'Oldfield continuaria amb els subseg\xc3\xbcents \xc3\xa0lbums Crises (1983) i Discovery (1984)._NEWLINE_L\'\xc3\xa0lbum va ser enregistrat en Buckinghamshire durant 1981 i 1982, i el Five Miles Out World Tour 1982 va ser la promoci\xc3\xb3 de l\'\xc3\xa0lbum._NEWLINE_En "Orabidoo", en el moment 9\'12" s\'hi pot sentir una mostra propera al cl\xc3\xadmax de Young and Innocent, Alfred Hitchcock 1937, quan el director d\'una banda de ball critica el bateria: "No tornis a entrar d\'aquesta manera. No \xc3\xa9s graci\xc3\xb3s i pago\xc2\xa0una altra persona per fer les orquestracions!"\n_START_SECTION_\nTreball art\xc3\xadstic de l\'\xc3\xa0lbum\n_START_PARAGRAPH_\nLa coberta de l\'\xc3\xa0lbum presenta segons les interpretacions una aeronau Lockheed Electra Model 10, molt similar al\xc2\xa0 Beechcraft Model 18. En la lletra de la can\xc3\xa7\xc3\xb3 s\'anomena eighteen com a identificador en els senyals de comunicaci\xc3\xb3 entre el pilot en problemes i les torres de control properes\xc2\xa0 "perdut en l\'est\xc3\xa0tic, 18" i "autom\xc3\xa0tic, 18". L\'avi\xc3\xb3 pintat t\xc3\xa9 la inscripci\xc3\xb3 G-MOVJ, tamb\xc3\xa9 referenciada en el text de la can\xc3\xa7\xc3\xb3 (com "Golf Mike Oscar Victor Juliet"), codi internacional de r\xc3\xa0dio-comunicaci\xc3\xb3._NEWLINE_L\'autor de la pintura de la portada de l\'\xc3\xa0lbum \xc3\xa9s Gerald Coulson, pintor d\'avions en paisatges aeris._NEWLINE_Les notes interiors del l\'\xc3\xa0lbum (originalment en les dues p\xc3\xa0gines interiors de l\'\xc3\xa0lbum de vinil) presenten la fitxa de "Taurus II", amb la lletra de "Five Miles Out" incrustada dins. El full de seguiment mostra la utilitzaci\xc3\xb3 de cadascuna de les 24 pistes durant el temps per albergar la gravaci\xc3\xb3 d\'instruments i veus. S\'indica que es va enregistrar en un Ampex ATR-124 entre setembre de 1981 i gener de 1982.'